INFORMARE

Cu profună durere anunțăm că ne-a părăsit pentru totdeauna Gheorghe Pelin, unul dintre cei mai mari antrenori de biatlon pe care i-am avut și cu care am avut onoarea de a fi contemporani. Gicu, așa cum era cunoscut în marea noastră famlie, era un tip tonic, mereu cu zâmbetul pe buze, și chiar când era aspru cu elevii săi, o făcea cu o blândețe greu de descris în cuvinte, o blândețe venită din interior, dintr-un suflet mare. Discreția cu care și-a trăit drama unei boli crunte a accentuat mai mult tăria sa de caracter. Gheorghe Pelin a lăsat în urmă, în Centrul Olimpic pentru Tineret, pe care l-a coordonat, o stare de spirit care îi obligă pe tinerii biatloniști să onoreze memoria antrenorului lor cu performanțe notabile.

Dumenzeu să îl aibă în grija Sa pe acest om bun!

Priveghiul va fi pe 3.09.2019 la ora 17.00 la Capela Bisericii Preacuvioasei Paraschieva, Brasov.

Inmormantarea va fi pe 4.09.2019 la ora 13.00 la Cimitirul Triaj, Brasov.